title: Sklep Sveta (EU) 2019/1398 z dne 10. septembra 2019 o imenovanju treh članov Odbora regij na predlog Italijanske republike

text:
                  12.9.2019

                  SL

                  Uradni list Evropske unije

                  L 235/1

         SKLEP SVETA (EU) 2019/1398
         z dne 10. septembra 2019
         o imenovanju treh članov Odbora regij na predlog Italijanske republike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga italijanske vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Micaela FANELLI je bila 8. oktobra 2018 s Sklepom Sveta (EU) 2018/1510 (4) ponovno imenovana za članico, da bi se upošteval njen novi mandat.

                     (2)

                     Zaradi konca mandatov Micaele FANELLI in Catiuscie MARINI sta se sprostili mesti članov Odbora regij.

                     (3)

                     Zaradi prenehanja mandata, na podlagi katerega je bil predlagan Matteo Luigi BIANCHI (Sindaco del Comune di Morazzone (VA)), se je sprostilo mesto člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za člane Odbora regij imenujejo:

                        —

                        Virginia RAGGI, Sindaco di Roma Capitale,

                        —

                        Alberto CIRIO, Presidente della Regione Piemonte,

                        —

                        Matteo Luigi BIANCHI, Consigliere del Comune di Morazzone (VA) (sprememba mandata).

            Člen 2
            Ta sklep začne veljati na dan sprejetja.

            V Bruslju, 10. septembra 2019

                  Za Svet

                  Predsednica

               T. TUPPURAINEN

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2018/1510 z dne 8. oktobra 2018 o imenovanju dveh članov Odbora regij na predlog Italijanske republike (UL L 255, 11.10.2018, str. 15).


title: Sklep Evropskega parlamenta (EU) 2019/1526 z dne 26. marca 2019 o zaključnem računu Agencije Evropske unije za temeljne pravice za proračunsko leto 2017

text:
               27.9.2019

               SL

               Uradni list Evropske unije

               L 249/304

      SKLEP EVROPSKEGA PARLAMENTA (EU) 2019/1526
      z dne 26. marca 2019
      o zaključnem računu Agencije Evropske unije za temeljne pravice za proračunsko leto 2017
      EVROPSKI PARLAMENT,

                  —

                  ob upoštevanju končnega zaključnega računa Agencije Evropske unije za temeljne pravice za proračunsko leto 2017,

                  —

                  ob upoštevanju poročila Računskega sodišča o zaključnem računu Agencije Evropske unije za temeljne pravice za proračunsko leto 2017 z odgovorom agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice agenciji glede izvrševanja proračuna za proračunsko leto 2017 (05825/2019 – C8-0070/2019),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3) in zlasti člena 208,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (4) in zlasti člena 70,

                  —

                  ob upoštevanju Uredbe Sveta (ES) št. 168/2007 15. februarja 2007 o ustanovitvi Agencije Evropske unije za temeljne pravice (5) in zlasti člena 21,

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6) in zlasti člena 108,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0136/2019),

         1.

            odobri zaključni račun Agencije Evropske unije za temeljne pravice za proračunsko leto 2017;

         2.

            naroči svojemu predsedniku, naj ta sklep posreduje direktorju Agencije Evropske unije za temeljne pravice, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL C 434, 30.11.2018, str. 169

         (2)  UL C 434, 30.11.2018, str. 169

         (3)  UL L 298, 26.10.2012, str. 1.

         (4)  UL L 193, 30.7.2018, str. 1.

         (5)  UL L 53, 22.2.2007, str. 1.

         (6)  UL L 328, 7.12.2013, str. 42.


Odločba Komisije z dne 23/01/2019 o razglasitvi združljivosti koncentracije s skupnim trgom (Zadeva št. COMP/M.9095 - UPL / ARYSTA LIFESCIENCE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 22/10/2019 o razglasitvi združljivosti koncentracije s skupnim trgom (Zadeva št. COMP/M.9552 - BP / CHINA NATIONAL AVIATION FUEL GROUP / CNAF AIR BP GENERAL AVIATION FUEL COMPANY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2019/2112 z dne 9. decembra 2019 o spremembi Sklepa (SZVP) 2017/2303 v podporo nadaljnjemu izvajanju Resolucije Varnostnega sveta ZN 2118 (2013) in sklepa Izvršnega sveta OPCW EC-M-33/DEC.1 o uničenju sirskega kemičnega orožja v okviru izvajanja Strategije EU proti širjenju orožja za množično uničevanje

text:
                  10.12.2019

                  SL

                  Uradni list Evropske unije

                  L 318/159

         SKLEP SVETA (SZVP) 2019/2112
         z dne 9. decembra 2019
         o spremembi Sklepa (SZVP) 2017/2303 v podporo nadaljnjemu izvajanju Resolucije Varnostnega sveta ZN 2118 (2013) in sklepa Izvršnega sveta OPCW EC-M-33/DEC.1 o uničenju sirskega kemičnega orožja v okviru izvajanja Strategije EU proti širjenju orožja za množično uničevanje
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 12. decembra 2017 sprejel Sklep (SZVP) 2017/2303 (1).

                     (2)

                     V Sklepu (SZVP) 2017/2303 je določeno, da se dejavnosti iz člena 1(2) navedenega sklepa izvajajo v obdobju 12 mesecev od datuma sklenitve sporazuma o financiranju iz člena 3(3) navedenega sklepa.

                     (3)

                     Svet je 10. decembra 2018 sprejel Sklep (SZVP) 2018/1943 (2), s katerim je podaljšal obdobje izvajanja Sklepa (SZVP) 2017/2303 za 12 mesecev.

                     (4)

                     Organizacija za prepoved kemičnega orožja (OPCW), ki je odgovorna za tehnično izvedbo projekta, podprtega s Sklepom (SZVP) 2017/2303, je 24. junija 2019 Unijo zaprosila za odobritev podaljšanja obdobja izvajanja Sklepa (SZVP) 2017/2303 za 24 mesecev na skupno 48 mesecev.

                     (5)

                     To dodatno podaljšanje obdobja izvajanja Sklepa (SZVP) 2017/2303 bi OPCW omogočilo, da nadaljuje izvajanje dejavnosti iz člena 1(2) navedenega sklepa po izteku veljavnosti iz člena 5(2) navedenega sklepa in doseže načrtovane cilje teh dejavnosti, vključno z okrepitvijo zmogljivosti OPCW za obravnavanje grožnje uporabe kemičnega orožja.

                     (6)

                     Zahtevana sprememba Sklepa (SZVP) 2017/2303 se nanaša na člen 5(2) zadevnega sklepa in na oddelek 8 Priloge k navedenemu sklepu, kjer bi bilo treba spremeniti navedbo trajanja projekta.

                     (7)

                     Dejavnosti iz člena 1(2) Sklepa (SZVP) 2017/2303 bi se lahko nadaljevale brez posledic za sredstva, kar je OPCW izrecno navedel v zahtevi 24. junija 2019.

                     (8)

                     Sklep (SZVP) 2017/2303 bi bilo zato treba spremeniti, da bi s podaljšanjem njegove veljavnosti omogočili nadaljnje izvajanje dejavnosti iz člena 1(2) navedenega sklepa –

               SPREJEL NASLEDNJI SKLEP:

            Člen 1
            Sklep (SZVP) 2017/2303 se spremeni:

                        (1)

                        člen 5(2) se nadomesti:

                                    „2.

                                    Ta sklep preneha veljati 48 mesecev po datumu sklenitve sporazuma o financiranju med Komisijo in OPCW iz člena 3(3) oziroma šest mesecev po začetku veljavnosti, če do tedaj navedeni sporazum o financiranju ni sklenjen.“;

                        (2)

                        besedilo oddelka 8 Priloge se nadomesti:
                        „Predvideno trajanje
                        Projekt bo predvidoma trajal 48 mesecev.“

            Člen 2
            Ta sklep začne veljati na dan sprejetja.

            V Bruslju, 9. decembra 2019

                  Za Svet

                  Predsednik

               J. BORRELL FONTELLES

            (1)  Sklep Sveta (SZVP) 2017/2303 z dne 12. decembra 2017 v podporo nadaljnjemu izvajanju Resolucije Varnostnega sveta ZN 2118 (2013) in sklepa Izvršnega sveta OPCW EC-M-33/DEC.1 o uničenju sirskega kemičnega orožja v okviru izvajanja Strategije EU proti širjenju orožja za množično uničevanje (UL L 329, 13.12.2017, str. 55).

            (2)  Sklep Sveta (SZVP) 2018/1943 z dne 10. decembra 2018 o spremembi Sklepa (SZVP) 2017/2303 v podporo nadaljnjemu izvajanju Resolucije Varnostnega sveta ZN 2118 (2013) in sklepa Izvršnega sveta OPCW EC-M-33/DEC.1 o uničenju sirskega kemičnega orožja v okviru izvajanja Strategije EU proti širjenju orožja za množično uničevanje (UL L 314, 11.12.2018, str. 58).


Odločba Komisije z dne 23/01/2020 o razglasitvi združljivosti koncentracije s skupnim trgom (Zadeva št. COMP/M.9612 - CENTRAL GROUP / SIGNA PRIME / MAHIS JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2020/155 z dne 24. oktobra 2019 o podpisu in sklenitvi Sporazuma med Evropsko unijo in Zvezno republiko Somalijo o statusu misije Evropske unije za krepitev zmogljivosti v Somaliji (EUCAP Somalia) v imenu Unije

text:
                  6.2.2020

                  SL

                  Uradni list Evropske unije

                  L 34/3

         SKLEP SVETA (SZVP) 2020/155
         z dne 24. oktobra 2019
         o podpisu in sklenitvi Sporazuma med Evropsko unijo in Zvezno republiko Somalijo o statusu misije Evropske unije za krepitev zmogljivosti v Somaliji (EUCAP Somalia) v imenu Unije
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije,
         ob upoštevanju priporočila visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 16. julija 2012 sprejel Sklep 2012/389/SZVP (1) o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR).

                     (2)

                     V členu 8 Sklepa 2012/389/SZVP je določeno, da je status EUCAP NESTOR in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje EUCAP NESTOR, predmet sporazuma, sklenjenega v skladu s členom 37 Pogodbe o Evropski uniji in postopkom iz člena 218 Pogodbe o delovanju Evropske unije.

                     (3)

                     Predsednik vlade prehodne zvezne vlade Somalske republike je 15. julija 2012 v pismu visokemu predstavniku Unije za zunanje zadeve in varnostno politiko potrdil, da se bodo pravice in obveznosti iz sporazuma o statusu misije Atalanta pod vodstvom EU, sklenjenega 31. decembra 2008, uporabljale tudi za misijo EUCAP NESTOR, njeno osebje, prostore in lastnino.

                     (4)

                     Svet je 12. decembra 2016 s Sklepom (SZVP) 2016/2240 (2) odločil, da je EUCAP NESTOR v prvi vrsti namenjena pomoči Somaliji pri krepitvi njenih zmogljivosti za pomorsko varnost, da se ji s tem omogoči učinkovitejše izvrševanje pomorskega prava. Sklep (SZVP) 2016/2240 je EUCAP NESTOR preimenoval v EUCAP Somalia. Zato bi bilo primerno, da se z Zvezno republiko Somalijo sklene uradni sporazum o statusu misije posebej za EUCAP Somalia.

                     (5)

                     Svet je 12. aprila 2018 sprejel Sklep o pooblastilu za začetek pogajanj z Zvezno republiko Somalijo glede sporazuma o statusu misije Evropske unije za krepitev zmogljivosti v Somaliji (EUCAP Somalia).

                     (6)

                     Sporazum med Evropsko unijo in Zvezno republiko Somalijo o statusu EUCAP Somalia je bil dogovorjen v pogajanjih med Unijo in Zvezno republiko Somalijo.

                     (7)

                     Sporazum bi bilo treba odobriti v imenu Unije –

               SPREJEL NASLEDNJI SKLEP:

            Člen 1
            Sporazum med Evropsko unijo in Zvezno republiko Somalijo o statusu misije Evropske unije za krepitev zmogljivosti v Somaliji (EUCAP Somalia) (v nadaljnjem besedilu: Sporazum) se odobri v imenu Unije.
            Besedilo Sporazuma je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.

            Člen 3
            Ta sklep začne veljati na dan sprejetja.

            V Luxembourgu, 24. oktobra 2019

                  Za Svet

                  Predsednica

               A.-K. PEKONEN

            (1)  Sklep Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 187, 17.7.2012, str. 40).

            (2)  Sklep Sveta (SZVP) 2016/2240 z dne 12. decembra 2016 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 337, 13.12.2016, str. 18).


title: Sklep Sveta z dne 25. maja 2020 o sprejetju stališča Sveta o predlogu spremembe proračuna Evropske unije št. 4 za proračunsko leto 2020 2020/C 178 I/01

text:
                  28.5.2020

                  SL

                  Uradni list Evropske unije

                  CI 178/1

         SKLEP SVETA
         z dne 25. maja 2020
         o sprejetju stališča Sveta o predlogu spremembe proračuna Evropske unije št. 4 za proračunsko leto 2020
         (2020/C 178 I/01)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,
         ob upoštevanju naslednjega:

                     —

                     proračun Unije za proračunsko leto 2020 je bil dokončno sprejet 27. novembra 2019 (2),

                     —

                     Komisija je 30. aprila 2020 predložila predlog spremembe proračuna št. 4 k splošnemu proračunu za proračunsko leto 2020,

                     —

                     pomembno je, da se omogoči hitro sprejetje predloga spremembe proračuna št. 4 za pomoč iz Solidarnostnega sklada Evropske unije zadevnim državam članicam, ki so jih prizadele naravne nesreče, pri čemer je treba upoštevati tudi razmere zaradi covida-19, zaradi katerih se je že povečal pritisk na finance držav članic. Zato je upravičeno, da se rok osmih tednov za obveščanje nacionalnih parlamentov, določen v členu 4 Protokola št. 1, skrajša v skladu s členom 3(3) Poslovnika Sveta –

               SPREJEL NASLEDNJI SKLEP:

            Edini člen
            Svet je stališče o predlogu spremembe proračuna Evropske unije št. 4 za proračunsko leto 2020 sprejel 25. maja 2020.
            Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

            V Bruslju, 25. maja 2020

                  Za Svet

                  Predsednik

               G. GRLIĆ RADMAN

            (1)  UL L 193, 30.7.2018, str. 1.

            (2)  UL L 57, 27.2.2020, str. 1.


Odločba Komisije z dne 25/05/2020 o razglasitvi združljivosti koncentracije s skupnim trgom (Zadeva št. COMP/M.9797 - AUNDE GROUP / TOYOTA BOSHOKU / TB KAWASHIMA AUTOMOTIVE TEXTILE (INDIA) JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2020/902 z dne 29. junija 2020 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS)

text:
                  30.6.2020

                  SL

                  Uradni list Evropske unije

                  L 207/30

         SKLEP SVETA (SZVP) 2020/902
         z dne 29. junija 2020
         o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 3. julija 2013 sprejel Sklep 2013/354/SZVP (1), s katerim se je EUPOL COPPS nadaljevala tudi po 1. juliju 2013.

                     (2)

                     Svet je 28. junija 2019 sprejel Sklep (SZVP) 2019/1114 (2), s katerim se je Sklep 2013/354/SZVP spremenil in podaljšal za obdobje od 1. julija 2019 do 30. junija 2020.

                     (3)

                     Politični in varnosti odbor (PVO) se je 28. marca 2019 dogovoril, 16. aprila 2020 pa potrdil, da bi bilo treba misijo podaljšati z istim mandatom za nadaljnjih 12 mesecev, in sicer do 30. junija 2021, pri čemer se razume, da bo strateški pregled misije opravljen, takoj ko bodo okoliščine to dovoljevale.

                     (4)

                     EUPOL COPPS bi morala dobiti referenčni finančni znesek za to novo enoletno obdobje.

                     (5)

                     PVO se je 14. maja 2020 nadalje strinjal, da bi moral Kauko AALTOMAA, ki je bil 28. septembra 2017 s Sklepom Političnega in varnostnega odbora (SZVP) 2017/1802 (3) imenovan za vodjo misije in čigar mandat je bil 2. julija 2019 s Sklepom Političnega in varnostnega odbora (SZVP) 2019/1165 (4) podaljšan do 30. junija 2020, to nalogo opravljati še naprej, in sicer do 30. septembra 2020.

                     (6)

                     Sklep 2013/354/SZVP bi bilo zato treba ustrezno spremeniti.

                     (7)

                     EUPOL COPPS se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

               SPREJEL NASLEDNJI SKLEP:

            Člen 1
            Sklep 2013/354/SZVP se spremeni:

                        (1)

                        v členu 6 se doda naslednji odstavek:

                           „8.   Kauko AALTOMAA je vodja misije za obdobje od 1. julija 2020 do 30. septembra 2020.“;

                        (2)

                        v členu 12(1) se doda naslednji pododstavek:
                        „Referenčni finančni znesek za kritje odhodkov, povezanih z EUPOL COPPS, v obdobju od 1. julija 2020 do 30. junija 2021 je 12 651 893,91 EUR.“;

                        (3)

                        v členu 15 se tretji odstavek nadomesti z naslednjim:
                        „Veljati preneha 30. junija 2021.“

            Člen 2
            Ta sklep začne veljati na dan sprejetja.
            Uporablja se od 1. julija 2020.

            V Bruslju, 29. junija 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (UL L 185, 4.7.2013, str. 12).

            (2)  Sklep Sveta (SZVP) 2019/1114 z dne 28. junija 2019 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS) (UL L 176, 1.7.2019, str. 5).

            (3)  Sklep Političnega in varnostnega odbora (SZVP) 2017/1802 z dne 28. septembra 2017 o imenovanju vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2017) (UL L 259, 7.10.2017, str. 20).

            (4)  Sklep Političnega in varnostnega odbora (SZVP) 2019/1165 z dne 2. julija 2019 o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2019) (UL L 182, 8.7.2019, str. 43).


title: Sklep Sveta (EU) 2020/963 z dne 26. junija 2020 o sklenitvi Protokola o spremembi Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani zaradi upoštevanja pristopa Republike Bolgarije in Romunije k Evropski uniji

text:
                  6.7.2020

                  SL

                  Uradni list Evropske unije

                  L 214/1

         SKLEP SVETA (EU) 2020/963
         z dne 26. junija 2020
         o sklenitvi Protokola o spremembi Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani zaradi upoštevanja pristopa Republike Bolgarije in Romunije k Evropski uniji
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) Pogodbe v povezavi s členom 218(6)(a) in prvim pododstavkom člena 218(8) Pogodbe,
         ob upoštevanju Akta o pristopu Republike Bolgarije in Romunije k Evropski uniji ter zlasti člena 6(2) Akta,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     Svet je 5. decembra 2004 pooblastil Komisijo za začetek pogajanj o Evro-sredozemskem letalskem sporazumu med Evropsko skupnostjo in njenimi državami članicami ter Marokom.

                     (2)

                     Evro-sredozemski letalski sporazum med Evropsko skupnostjo in njenimi državami članicami na eni strani ter Kraljevino Maroko na drugi strani (2) (v nadaljnjem besedilu: Sporazum) je bil podpisan 12. decembra 2006 v Bruslju.

                     (3)

                     Pogodba o pristopu Republike Bolgarije in Romunije k Evropski uniji je bila podpisana 25. aprila 2005 v Luxembourgu in je začela veljati 1. januarja 2007.

                     (4)

                     Potreben je protokol o spremembi Sporazuma, da se upošteva pristop Republike Bolgarije in Romunije k Evropski uniji.

                     (5)

                     Protokol je bil podpisan 18. junija 2012.

                     (6)

                     Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost.

                     (7)

                     Protokol bi bilo treba odobriti –

               SPREJEL NASLEDNJI SKLEP:

            Člen 1
            Protokol o spremembi Evro-sredozemskega letalskega sporazuma med Evropsko skupnostjo in njenimi državami članicami na eni strani ter Kraljevino Maroko na drugi strani zaradi upoštevanja pristopa Republike Bolgarije in Romunije k Evropski uniji (v nadaljnjem besedilu: Protokol) se odobri v imenu Evropske unije in njenih držav članic (3).

            Člen 2
            Predsednik Sveta v imenu Unije in njenih držav članic poda uradno obvestilo iz člena 4 Protokola (4) ter opravi naslednjo uradno obvestitev:

               „Zaradi začetka veljavnosti Lizbonske pogodbe 1. decembra 2009 je Evropske unija nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma in Protokola sklicevanja na „Evropsko skupnost“ ali „Skupnost“, kjer je to primerno, razumejo kot sklicevanje na „Evropsko unijo“ ali „Unijo“.

            Člen 3
            Ta sklep začne veljati na dan sprejetja.

            V Bruslju, 26. junija 2020

                  Za Svet

                  Predsednica

               A. METELKO-ZGOMBIĆ

            (1)  Odobritev z dne 17. junija 2020 (še ni objavljena v Uradnem listu).

            (2)  UL L 386, 29.12.2006, str. 57.

            (3)  Besedilo Protokola je bilo objavljeno v UL L 200, 27.7.2012, str. 25, skupaj s sklepom o podpisu in začasni uporabi.

            (4)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.


title: Sklep Sveta (EU) 2020/964 z dne 26. junija 2020 o stališču, ki se v imenu Evropske unije zastopa v svetu članic Mednarodnega sveta za oljke, o trgovinskih standardih za oljčna olja in olja iz oljčnih tropin

text:
                  6.7.2020

                  SL

                  Uradni list Evropske unije

                  L 214/3

         SKLEP SVETA (EU) 2020/964
         z dne 26. junija 2020
         o stališču, ki se v imenu Evropske unije zastopa v svetu članic Mednarodnega sveta za oljke, o trgovinskih standardih za oljčna olja in olja iz oljčnih tropin
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Mednarodni sporazum o oljčnem olju in namiznih oljkah iz leta 2015 (v nadaljnjem besedilu: Sporazum) je bil v skladu s Sklepom Sveta (EU) 2016/1892 (1) v imenu Unije podpisan 18. novembra 2016 na sedežu Združenih narodov v New Yorku s pridržkom njegove poznejše sklenitve. Sporazum je v skladu s členom 31(2) Sporazuma začel začasno veljati 1. januarja 2017.

                     (2)

                     Sporazum je bil v imenu Unije sklenjen 17. maja 2019 s Sklepom Sveta (EU) 2019/848 (2).

                     (3)

                     Na podlagi člena 7(1) Sporazuma svet članic Mednarodnega sveta za oljke (v nadaljnjem besedilu: svet članic) sprejema sklepe o spremembi trgovinskih standardov za oljčna olja in olja iz oljčnih tropin.

                     (4)

                     Svet članic naj bi na 111. zasedanju od 29. junija do 3. julija 2020 sprejel sklepe o spremembi trgovinskih standardov za oljčna olja in olja iz oljčnih tropin (v nadaljnjem besedilu: sklepi o spremembah).

                     (5)

                     Primerno je določiti stališče, ki se v imenu Unije zastopa v svetu članic, saj bodo sklepi o spremembah imeli pravne učinke za Unijo, kar zadeva mednarodno trgovino z drugimi članicami Mednarodnega sveta za oljke (IOC), in bodo lahko odločilno vplivali na vsebino prava Unije, in sicer na tržne standarde za oljčno olje, ki jih je Komisija sprejela na podlagi člena 75 Uredbe (EU) št. 1308/2013 Evropskega parlamenta in Sveta (3).

                     (6)

                     Sklepi o spremembah, ki naj bi jih sprejel svet članic, se nanašajo na vključitev drevesa odločanja o delta-7-stigmastenolu za rafinirana oljčna olja in oljčna olja iz mešanice rafiniranega oljčnega olja in deviškega oljčnega olja ter spremembo naslova, mej natančnosti in vrednosti ter kromatogramov. O sklepih o spremembah so obsežno razpravljali znanstveniki in tehnični strokovnjaki za oljčno olje Komisije in držav članic. Sklepi o spremembah bodo prispevali k mednarodni harmonizaciji standardov za oljčno olje in bodo določili okvir, ki bo zagotavljal lojalno konkurenco pri trgovanju s proizvodi iz sektorja oljčnega olja. Zato bi sklepe o spremembah bilo treba podpreti. Posledično bodo potrebne spremembe Uredbe Komisije (EGS) št. 2568/91 (4).

                     (7)

                     Če se sprejetje sklepov o spremembah na 111. zasedanju sveta članic odloži, ker jih nekatere članice ne bi mogle odobriti, bi se moralo stališče, da se podpre sprejetje sklepovi o spremembah‚ zastopati v imenu Unije v morebitnem postopku za sprejetje sklepov sveta članic z izmenjavo pisem iz člena 10(6) Sporazuma. Postopek za sprejetje sklepov z izmenjavo pisem bi bilo treba začeti pred naslednjim rednim zasedanjem sveta članic novembra 2020.

                     (8)

                     Da bi obvarovali interese Unije, bi morali imeti predstavniki Unije v svetu članic možnost zahtevati, da se na 111. zasedanju sveta članic IOC odloži sprejetje sklepov o spremembi trgovinskih standardov, če lahko nove znanstvene ali tehnične informacije, predstavljene pred 111. zasedanjem ali med njim, vplivajo na stališče, ki se zastopa v imenu Unije –

               SPREJEL NASLEDNJI SKLEP:

            Člen 1
            Stališče o trgovinskih standardih za oljčna olja in olja iz oljčnih tropin, ki se v imenu Unije zastopa na 111. zasedanju sveta članic od 29. junija do 3. julija 2020 ali v postopku za sprejetje sklepov sveta članic z izmenjavo pisem, ki se začne pred naslednjim rednim zasedanjem novembra 2020, je, da se podpre sprejetje sklepov o spremembah trgovinskih standardov za oljčna olja in olja iz oljčnih tropin s strani sveta članic (5).

            Člen 2
            Če je verjetno, da bi nove znanstvene ali tehnične informacije, predstavljene pred 111. zasedanjem sveta članic ali med njim, vplivale na stališče iz člena 1, Unija zahteva, da se sprejetje sklepov sveta članic, ki spreminjajo trgovinske standarde za oljčna olja in olja iz oljčnih tropin, odloži do določitve stališča Unije na podlagi teh novih informacij.

            Člen 3
            Ta sklep začne veljati na dan sprejetja.

            V Bruslju, 26. junija 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta (EU) 2016/1892 z dne 10. oktobra 2016 o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in o njegovi začasni uporabi (UL L 293, 28.10.2016, str. 2).

            (2)  Sklep Sveta (EU) 2019/848 z dne 17. maja 2019 o sklenitvi, v imenu Evropske unije, Mednarodnega sporazuma o oljčnem olju in namiznih oljkah iz leta 2015 (UL L 139, 27.5.2019, str. 1).

            (3)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).

            (4)  Uredba Komisije (EGS) št. 2568/91 z dne 11. julija 1991 o značilnostih oljčnega olja in olja iz oljčnih tropin ter o ustreznih analiznih metodah (UL L 248, 5.9.1991, str. 1).

            (5)  Glej dokument 8457/20 na http://register.consilium.europa.eu.


Odločba Komisije z dne 11/02/2020 o razglasitvi združljivosti koncentracije s skupnim trgom (Zadeva št. COMP/M.9641 - SNAM / FSI / OLT) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 15/04/2020 o razglasitvi združljivosti koncentracije s skupnim trgom (Zadeva št. COMP/M.9769 - VW GROUP / MUNICH RE GROUP / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 3. julija 2020 o imenovanju članov Znanstveno-tehničnega odbora 2020/C 223 I/01

text:
                  7.7.2020

                  SL

                  Uradni list Evropske unije

                  CI 223/1

         SKLEP SVETA
         z dne 3. julija 2020
         o imenovanju članov Znanstveno-tehničnega odbora
         (2020/C 223 I/01)
         SVET EVROPSKE UNIJE JE –
         ob upoštevanju Pogodbe o ustanovitvi Evropske skupnosti za atomsko energijo in zlasti člena 134(2) Pogodbe,
         po posvetovanju z Evropsko komisijo,
         ob upoštevanju naslednjega:

                     (1)

                     Svet je s Sklepom z dne 6. novembra 2018 (1) imenoval člane Znanstveno-tehničnega odbora (v nadaljnjem besedilu: odbor) za obdobje od 6. novembra 2018 do 6. novembra 2023.

                     (2)

                     Po izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Euratom) ter v skladu s členom 50(3) Pogodbe o Evropski uniji, ki se uporablja za Euratom na podlagi člena 106a Pogodbe o ustanovitvi Evropske skupnosti za atomsko energijo, in v skladu s členom 7(1) Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (2) so se sprostila tri mesta članov odbora, ki jih je imenovalo Združeno kraljestvo Velika Britanija in Severna Irska, in sicer Franka BRISCOEA, Martina MURRAYA in Fione RAYMENT. Za preostalo obdobje do izteka teh mandatov bi bilo zato treba imenovati tri nove člane –

               SPREJEL NASLEDNJI SKLEP:

            Člen 1
            Za člane Znanstveno-tehničnega odbora se za obdobje do 6. novembra 2023 imenujejo naslednje osebe:

                        —

                        Andris ANSPOKS,

                        —

                        Emmanuel SINAGRA,

                        —

                        Beata TYBURSKA-PUESCHEL.

            Člen 2
            Ta sklep začne veljati na dan sprejetja.

            V Bruslju, 3. julija 2020

                  Za Svet

                  Predsednik

               M. ROTH

            (1)  Sklep Sveta z dne 6. novembra 2018 o imenovanju članov Znanstveno-tehničnega odbora (UL C 403, 9.11.2018, str. 2).

            (2)  UL L 29, 31.1.2020, str. 7.


title: Sklep Komisije (EU) 2020/1301 z dne 17. septembra 2020 o odobritvi, v imenu Evropske unije, spremembe Dodatka 1 k Prilogi XIII k Trgovinskemu sporazumu med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani

text:
                  18.9.2020

                  SL

                  Uradni list Evropske unije

                  L 304/6

         SKLEP KOMISIJE (EU) 2020/1301
         z dne 17. septembra 2020
         o odobritvi, v imenu Evropske unije, spremembe Dodatka 1 k Prilogi XIII k Trgovinskemu sporazumu med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Sklepa Sveta 2012/735/EU z dne 31. maja 2012 o podpisu Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani v imenu Unije in o njegovi začasni uporabi (1) ter zlasti člena 4 Sklepa
         ob upoštevanju naslednjega:

                     (1)

                     Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani (2) (v nadaljnjem besedilu: Sporazum) se od 1. marca 2013 (3) začasno uporablja za Peru in od 1. avgusta 2013 (4) za Kolumbijo. Ekvador je k Sporazumu pristopil s protokolom o pristopu (5), ki se začasno uporablja od 1. januarja 2017 (6).

                     (2)

                     Člen 209 Sporazuma določa, da je po končanem postopku ugovora in pregledu geografskih označb, kakor je navedeno v členu 208, v Dodatek 1 k Prilogi XIII k Sporazumu možno dodajati nove geografske označbe.

                     (3)

                     Kolumbija je Uniji predložila zahtevek za vključitev novih geografskih označb v Dodatek 1 k Prilogi XIII k Sporazumu. Unija je zaključila postopek ugovora in pregled dveh novih geografskih označb Kolumbije.

                     (4)

                     Člen 257(2) Sporazuma določa, da je Pododbor za intelektualno lastnino, ki so ga pogodbenice ustanovile v skladu s členom 257(1) Sporazuma, odgovoren, da oceni informacije iz člena 209 Sporazuma in Odboru za trgovino, ki so ga pogodbenice ustanovile v skladu s členom 12(1) Sporazuma, predlaga spremembe Dodatka 1 k Prilogi XIII k Sporazumu.

                     (5)

                     Pododbor za intelektualno lastnino je 28. julija 2020 ocenil informacije o dveh novih geografskih označbah Kolumbije in Odboru za trgovino predlagal ustrezno spremembo Dodatka 1 k Prilogi XIII k Sporazumu.

                     (6)

                     Člen 13(1)(d) Sporazuma določa, da je Odbor za trgovino odgovoren za ocenjevanje in sprejemanje sklepov, predvidenih v Sporazumu, o vseh zadevah, ki jih nanj naslovijo specializirani organi, ustanovljeni v skladu s Sporazumom.

                     (7)

                     V skladu s členom 14(3) Sporazuma v primerih iz člena 12(4) vsak sklep sprejmeta pogodbenica EU in zadevna andska država podpisnica ter ima učinek le med navedenima pogodbenicama, če taki sklepi ne vplivajo na pravice in obveznosti druge andske države podpisnice. Zadeva spada na področje uporabe določb člena 12(4), saj se nanaša izključno na dvostranski odnos med pogodbenico EU in Kolumbijo, ter je bila obravnavana na dvostranskem srečanju Pododbora za intelektualno lastnino.

                     (8)

                     Dodatek 1 k Prilogi XIII k Sporazumu bi bilo zato treba spremeniti in spremembe odobriti v imenu Unije –

               SPREJELA NASLEDNJI SKLEP:

            Člen 1
            Spremembe Dodatka 1 k Prilogi XIII k Trgovinskemu sporazumu med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani iz osnutka sklepa Odbora za trgovino se odobrijo v imenu Evropske unije.
            Osnutek sklepa Odbora za trgovino je v Prilogi k temu sklepu.

            Člen 2
            Vodja delegacije Unije v Odboru za trgovino je pooblaščen, da v imenu Evropske unije odobri sklep navedenega odbora.

            Člen 3
            Ta sklep se objavi v Uradnem listu Evropske unije.
            Sklep Odbora za trgovino se po sprejetju objavi v Uradnem listu Evropske unije.

            V Bruslju, 17. septembra 2020

                  Za Komisijo

                  Predsednica

               Ursula VON DER LEYEN

            (1)  UL L 354, 21.12.2012, str. 1.

            (2)  Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani (UL L 354, 21.12.2012, str. 3).

            (3)  Obvestilo o začasni uporabi Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani s strani Evropske unije in Peruja (UL L 56, 28.2.2013, str. 1).

            (4)  Obvestilo o začasni uporabi, s strani Evropske unije in Kolumbije, Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani (UL L 201, 26.7.2013, str. 7).

            (5)  Protokol o pristopu k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, da se upošteva pristop Ekvadorja (UL L 356, 24.12.2016, str. 3).

            (6)  Obvestilo o začasni uporabi med Evropsko unijo in Republiko Ekvador Protokola o pristopu k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, da se upošteva pristop Ekvadorja (UL L 358, 29.12.2016, str. 1).

            PRILOGA

                  SKLEP ODBORA ZA TRGOVINO št. […]/2020
                  z dne […] 2020
                  o spremembi Dodatka 1 k Prilogi XIII k Trgovinskemu sporazumu med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani
                  ODBOR ZA TRGOVINO JE –
                  ob upoštevanju Trgovinskega sporazuma med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani ter zlasti člena 13(1)(d) Sporazuma,
                  ob upoštevanju naslednjega:

                              (1)

                              Kolumbija je na podlagi člena 209 Sporazuma Uniji 16. decembra 2016 predložila zahtevek za vključitev novih geografskih označb v Dodatek 1 k Prilogi XIII k Sporazumu. Unija je zaključila postopek ugovora in pregled dveh novih geografskih označb Kolumbije.

                              (2)

                              Na podlagi člena 257(2) Sporazuma je Pododbor za intelektualno lastnino 28. julija 2020 na srečanju med pogodbenico EU in Kolumbijo ocenil informacije o dveh novih geografskih označbah Kolumbije in Odboru za trgovino predlagal ustrezno spremembo Dodatka 1 k Prilogi XIII k Sporazumu.

                              (3)

                              Dodatek 1 k Prilogi XIII k Sporazumu bi bilo zato treba spremeniti.

                              (4)

                              Sklep o spremembi Dodatka 1 k Prilogi XIII k Sporazumu se lahko na podlagi člena 14(3) Sporazuma sprejme na srečanju Odbora za trgovino med pogodbenico EU in Kolumbijo, saj se nanaša izključno na dvostranski odnos med njima in ne vpliva na pravice in obveznosti druge andske države podpisnice –

                        SPREJEL NASLEDNJI SKLEP:

                     Člen 1
                     V preglednico pod točko (a) „Geografske označbe iz Kolumbije za kmetijske proizvode in živila, vina, žgane pijače in aromatizirana vina“ Dodatka 1 k Prilogi XIII k Sporazumu se dodata vnosa iz Priloge k temu sklepu.

                     Člen 2
                     Ta sklep, pripravljen v dveh izvodih, podpišeta predstavnika Odbora za trgovino, ki sta za namene spremembe Sporazuma pooblaščena za delovanje v imenu pogodbenic. Ta sklep začne učinkovati na dan zadnjega podpisa.
                     Ta sklep začne veljati na dan sprejetja.

                     V/Na

                        Za Odbor za trgovino

                           Vodja delegacije EU

                           Vodja delegacije Kolumbije

            PRILOGA

                        ARROZ DE LA MESETA DE IBAGUÉ

                        riž

                        CAFÉ DE SANTANDER

                        kava


title: Sklep Evropske centralne banke (EU) 2020/1306 z dne 16. septembra 2020 o začasni izključitvi nekaterih izpostavljenosti do centralnih bank iz mere skupne izpostavljenosti glede na pandemijo COVID-19 (ECB/2020/44)

text:
                  21.9.2020

                  SL

                  Uradni list Evropske unije

                  L 305/30

         SKLEP EVROPSKE CENTRALNE BANKE (EU) 2020/1306
         z dne 16. septembra 2020
         o začasni izključitvi nekaterih izpostavljenosti do centralnih bank iz mere skupne izpostavljenosti glede na pandemijo COVID-19 (ECB/2020/44)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 4(1)(d) Uredbe,
         ob upoštevanju Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (2) ter zlasti člena 500b Uredbe,
         ob upoštevanju naslednjega:

                     (1)

                     Okvir Basel III je uvedel preprost, pregleden količnik finančnega vzvoda, ki ne temelji na tveganju, da služi kot verodostojna dopolnilna mera poleg kapitalskih zahtev, ki temeljijo na tveganju. Standard za količnik finančnega vzvoda, ki ga je Baselski odbor za bančni nadzor (BCBS) objavil decembra 2017 (v nadaljnjem besedilu: standard BCBS za količnik finančnega vzvoda), določa, da lahko jurisdikcija po lastni presoji zaradi lažjega izvajanja denarnih politik centralnobančne rezerve v izjemnih makroekonomskih okoliščinah začasno izključi iz mere izpostavljenosti za izračun količnika finančnega vzvoda.

                     (2)

                     Standard BCBS za količnik finančnega vzvoda se je v zakonodaji Unije prvič uvedel z Uredbo (EU) št. 575/2013. Člen 430 Uredbe (EU) št. 575/2013 od institucij zahteva, da pristojnim organom poročajo nekatere informacije o količniku finančnega vzvoda in njegovih sestavnih delih, člen 451 navedene uredbe pa od institucij zahteva, da razkrijejo nekatere informacije v zvezi s količnikom finančnega vzvoda in o tem, kako obvladujejo tveganje prekomernega finančnega vzvoda.

                     (3)

                     Uredba (EU) št. 575/2013 je bila spremenjena z Uredbo (EU) 2019/876 Evropskega parlamenta in Sveta (3), med drugim zato, da bi se upoštevale spremembe standarda BCBS za količnik finančnega vzvoda ter da bi s tem zagotovili enake konkurenčne pogoje na mednarodni ravni za institucije s sedežem v Uniji, ki poslujejo zunaj Unije, in zagotovili, da količnik finančnega vzvoda ostane učinkovito dopolnilo kapitalskim zahtevam, ki temeljijo na tveganju. Uredba (EU) 2019/876 je za dopolnitev sistema poročanja in razkritja količnika finančnega vzvoda uvedla zahtevo glede količnika finančnega vzvoda. Ta uredba je prav tako uvedla možnost začasne izključitve nekaterih izpostavljenosti do centralnih bank iz izračuna mere skupne izpostavljenosti institucije v izrednih okoliščinah, da bi se tako olajšalo izvajanje monetarnih politik. Te spremembe okvira količnika finančnega vzvoda, vključno z izključitvijo nekaterih izpostavljenosti do centralnih bank iz mere skupne izpostavljenosti po lastni presoji, se bodo začele uporabljati 28. junija 2021.

                     (4)

                     Uredba (EU) št. 575/2013 je bila od takrat dodatno spremenjena z Uredbo (EU) 2020/873 Evropskega parlamenta in Sveta (4), med drugim zato, da bi zagotovili možnost začasne izključitve nekaterih izpostavljenosti do centralnih bank iz izračuna mere skupne izpostavljenosti institucije pred 28. junijem 2021 – torej preden se začnejo uporabljati spremembe zahteve glede količnika finančnega vzvoda, ki so bile uvedene z Uredbo (EU) 2019/876. Natančneje, člen 500b Uredbe (EU) št. 575/2013 dovoljuje, da institucija iz mere skupne izpostavljenosti izključi nekatere izpostavljenosti do centralne banke institucije, kadar je pristojni organ institucije po posvetovanju z ustrezno centralno banko ugotovil in javno izjavil, da obstajajo izredne okoliščine, ki upravičujejo izključitev, da bi se tako olajšalo izvajanje denarnih politik. Člen 500b Uredbe (EU) št. 575/2013 se uporablja od 27. junija 2020.

                     (5)

                     Čeprav so se finančni trgi od aprila 2020 stabilizirali, so pogoji financiranja v euroobmočju bolj zaostreni kot na začetku leta zaradi višjih donosov obveznic in nižjih cen lastniškega kapitala. Razmere, ki so nastale zaradi pandemije koronavirusa (COVID-19), posledična stalna potreba po visoki stopnji spodbujevalne naravnanosti denarne politike ter krhkost in ranljivost gospodarstev euroobmočja in bančnega kanala za transmisijo denarne politike, upravičujejo stališče Sveta Evropske centralne banke (ECB), da za namene člena 500b Uredbe (EU) št. 575/2013 obstajajo izredne okoliščine, ki upravičujejo začasno izključitev nekaterih izpostavljenosti do centralnih bank Eurosistema iz izračuna mere skupne izpostavljenosti institucije do 27. junija 2021, da bi se olajšalo izvajanje denarnih politik.

                     (6)

                     Izpostavljenosti, ki se lahko izključijo, so kovanci in bankovci, ki v jurisdikciji centralne banke pomenijo uradno valuto, ter sredstva, ki predstavljajo terjatve do centralnih bank – vključno z rezervami pri centralni banki –, kolikor so te izpostavljenosti pomembne za transmisijo in posledično izvajanje denarne politike. Te izpostavljenosti vključujejo vloge v okviru mejnega depozita in stanja na računih rezerv pri Eurosistemu, vključno s sredstvi, ki se vodijo za izpolnjevanje zahtev glede obveznih rezerv. Izpostavljenosti, ki predstavljajo terjatve do centralnih bank, ki niso povezane z izvajanjem denarne politike, ne bi smele biti izključene iz mere skupne izpostavljenosti.

                     (7)

                     Pričakuje se, da bo izključitev nekaterih izpostavljenosti do centralnih bank iz mere skupne izpostavljenosti po členu 500b Uredbe (EU) št. 575/2013 do 27. junija 2021 pomagala kreditnim institucijam, da bodo lahko še naprej izpolnjevale svojo vlogo pri financiranju realnega gospodarstva, ob tem pa ohranila ključne elemente bonitetnega regulativnega okvira. Izključitev bi lahko zmanjšala morebitne omejitve, povezane z uvedbo nove zahteve glede kapitala in kvalificiranih obveznosti, ki je bila v Uniji uvedena s spremembo Uredbe (EU) št. 575/2013 z Uredbo (EU) 2019/876, da se z njo upošteva standard za skupno spodobnost pokrivanja izgub, in se uporablja od 28. junija 2019. Čeprav se količnik finančne vzvoda ne bo uporabljal do 28. junija 2021, bi lahko bila izključitev nekaterih izpostavljenosti do centralnih bank iz mere skupne izpostavljenosti do tedaj koristna z vidika jasnega sporočanja finančnih informacij. Zlasti bi lahko institucije razkrile svoj količnik finančnega vzvoda z učinkom izključenih izpostavljenosti in brez njega. Te informacije bi lahko bile koristne za udeležence na finančnem trgu pri ocenjevanju morebitnih prihodnjih količnikov finančnega vzvoda institucij, ko se bo količnik finančnega vzvoda 28. junija 2021 začel uporabljati.

                     (8)

                     Z ECB v funkciji denarne politike je bilo v skladu s členom 500b(2) Uredbe (EU) št. 575/2013 opravljeno posvetovanje o ugotovitvi izrednih okoliščin, ki upravičujejo izključitev po členu 500b(1) navedene uredbe (5) –

               SPREJEL NASLEDNJI SKLEP:

            Člen 1
            Opredelitev pojmov
            Pojmi, ki se uporabljajo v tem sklepu, imajo enak pomen kot pojmi, ki so opredeljeni v Uredbi (EU) št. 575/2013, poleg tega pa se uporabljajo naslednje opredelitve pojmov:

                        (1)

                        „Eurosistem“ pomeni „Eurosistem“, kakor je opredeljen v Smernici Evropske centralne banke (EU) 2015/510 (ECB/2014/60) (6);

                        (2)

                        „mejni depozit“ pomeni mejni depozit, kakor je opredeljen v Smernici (EU) 2015/510 (ECB/2014/60);

                        (3)

                        „račun rezerv“ pomeni račun rezerv, kakor je opredeljen v Uredbi (ES) št. 1745/2003 Evropske centralne banke (ECB/2003/9) (7);

                        (4)

                        „zahteve glede obveznih rezerv“ pomeni zahteve glede obveznih rezerv, kakor se izračunajo v skladu z Uredbo (ES) št. 1745/2003 (ECB/2003/9);

                        (5)

                        „pomemben nadzorovani subjekt v državi članici euroobmočja“ pomeni pomemben nadzorovani subjekt v državi članici euroobmočja, kakor je opredeljen Uredbi (EU) št. 468/2014 Evropske centralne banke (ECB/2014/17) (8);

            Člen 2
            Ugotovitev obstoja izrednih okoliščin

               1.   ECB je za namene člena 500b(2) Uredbe (EU) št. 575/2013 ugotovila, da ob upoštevanju odstavkov 2 in 3 obstajajo izredne okoliščine, ki upravičujejo izključitev izpostavljenosti do centralnih bank, navedenih v točkah (a) in (b) člena 500b(1) navedene uredbe, iz mere skupne izpostavljenosti, da bi se tako olajšalo izvajanje denarnih politik.

               2.   V zvezi z izpostavljenostmi, navedenimi v točki (b) člena 500b(1) Uredbe (EU) št. 575/2013, se ugotovitev iz odstavka 1 uporablja za tiste izpostavljenosti do centralnih bank Eurosistema, ki se nanašajo na vloge v okviru mejnega depozita ali stanja na računih rezerv, vključno s sredstvi, ki se vodijo za izpolnjevanje zahtev glede obveznih rezerv.

               3.   Ugotovitev se uporablja v zvezi z vsako institucijo, ki je pomemben nadzorovani subjekt v državi članici euroobmočja.

            Člen 3
            Začetek veljavnosti
            Ta sklep začne veljati peti dan po objavi v Uradnem listu Evropske unije.

            V Frankfurtu na Majni, 16. septembra 2020

                  Predsednica ECB

               Christine LAGARDE

            (1)  UL L 287, 29.10.2013, str. 63.

            (2)  UL L 176, 27.6.2013, str. 1.

            (3)  Uredba (EU) 2019/876 Evropskega parlamenta in Sveta z dne 20. maja 2019 o spremembi Uredbe (EU) št. 575/2013 v zvezi s količnikom finančnega vzvoda, količnikom neto stabilnega financiranja, zahtevami glede kapitala in kvalificiranih obveznosti, kreditnim tveganjem nasprotne stranke, tržnim tveganjem, izpostavljenostmi do centralnih nasprotnih strank, izpostavljenostmi do kolektivnih naložbenih podjemov, velikimi izpostavljenostmi, zahtevami glede poročanja in razkritja ter Uredbe (EU) št. 648/2012 (UL L 150, 7.6.2019, str. 1).

            (4)  Uredba (EU) 2020/873 Evropskega parlamenta in Sveta z dne 24. junija 2020 o spremembi uredb (EU) št. 575/2013 in (EU) 2019/876 glede nekaterih prilagoditev zaradi pandemije COVID-19 (UL L 204, 26.6.2020, str. 4).

            (5)  https://www.ecb.europa.eu/press/pr/date/2020/html/ecb.pr200917~f3f03398d2.en.html

            (6)  Smernica Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (UL L 91, 2.4.2015, str. 3).

            (7)  Uredba (ES) št. 1745/2003 Evropske centralne banke z dne 12. septembra 2003 o uporabi obveznih rezerv (ECB/2003/9) (UL L 250, 2.10.2003, str. 10).

            (8)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).


title: Sklep Sveta (SZVP) 2020/1312 z dne 21. septembra 2020 o spremembi Sklepa 2013/798/SZVP o omejevalnih ukrepih proti Srednjeafriški republiki

text:
                  22.9.2020

                  SL

                  Uradni list Evropske unije

                  L 308/3

         SKLEP SVETA (SZVP) 2020/1312
         z dne 21. septembra 2020
         o spremembi Sklepa 2013/798/SZVP o omejevalnih ukrepih proti Srednjeafriški republiki
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 23. decembra 2013 sprejel Sklep 2013/798/SZVP (1)o omejevalnih ukrepih proti Srednjeafriški republiki.

                     (2)

                     Varnostni svet Združenih narodov je 28. julija 2020 sprejel Resolucijo 2536 (2020), s katero je razširil izjeme pri embargu na orožje.

                     (3)

                     Za izvajanje nekaterih ukrepov je potrebno nadaljnje ukrepanje Unije.

                     (4)

                     Sklep 2013/798/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V členu 2(1) Sklepa 2013/798/SZVP se točki (g) in (h) nadomestita z naslednjim:

                        „(g)

                        prodajo, dobavo, prenos ali izvoz orožja kalibra 14,5 mm ali manjšega kalibra ter streliva in sestavnih delov, posebej oblikovanih za tovrstno orožje, ter neoboroženih kopenskih vojaških vozil in kopenskih vojaških vozil, opremljenih z orožjem kalibra 14,5 mm ali manjšega kalibra, vključno z njihovimi nadomestnimi deli, ter ročnih raketometov in streliva, posebej oblikovanega za tovrstno orožje, ter zagotavljanje s tem povezane pomoči varnostnim silam Srednjeafriške republike, tudi državnim civilnim institucijam kazenskega pregona, kadar so to orožje, strelivo, sestavni deli in vozila namenjeni izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot je vnaprej uradno obveščen odbor;

                        (h)

                        prodajo, dobavo ali izvoz orožja in druge sorodne smrtonosne opreme, ki nista na seznamu iz točke (g) člena 2(1), ter zagotavljanje s tem povezane pomoči varnostnim silam Srednjeafriške republike, tudi državnim civilnim institucijam kazenskega pregona, kadar sta to orožje in oprema namenjena izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot to vnaprej odobri odbor; ali“.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 21. septembra 2020

                  Za Svet

                  Predsednik

               J. BORRELL FONTELLES

            (1)  Sklep Sveta 2013/798/SZVP z dne 23. decembra 2013 o omejevalnih ukrepih proti Srednjeafriški republiki (UL L 352, 24.12.2013, str. 51).


title: Sklep Sveta (SZVP) 2020/1313 z dne 21. septembra 2020 o spremembi Sklepa (SZVP) 2020/489 o imenovanju posebnega predstavnika Evropske unije za dialog med Beogradom in Prištino ter druga regionalna vprašanja Zahodnega Balkana

text:
                  22.9.2020

                  SL

                  Uradni list Evropske unije

                  L 308/4

         SKLEP SVETA (SZVP) 2020/1313
         z dne 21. septembra 2020
         o spremembi Sklepa (SZVP) 2020/489 o imenovanju posebnega predstavnika Evropske unije za dialog med Beogradom in Prištino ter druga regionalna vprašanja Zahodnega Balkana
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 33 in člena 31(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 2. aprila 2020 sprejel Sklep (SZVP) 2020/489 (1), s katerim je za posebnega predstavnika Evropske unije za dialog med Beogradom in Prištino ter druga regionalna vprašanja Zahodnega Balkana (PPEU) imenoval Miroslava LAJČÁKA. Mandat PPEU se izteče 31. marca 2021.

                     (2)

                     Po ponovnem začetku dialoga med Beogradom in Prištino julija 2020 bi bilo treba v ekipo PPEU zaposliti dodatno osebje. Referenčni finančni znesek bi bilo zato treba ustrezno prilagoditi –

               SPREJEL NASLEDNJI SKLEP:

            Člen 1
            V členu 5 Sklepa (SZVP) 2020/489 se odstavek 1 nadomesti z naslednjim:

                  „1.   Referenčni finančni znesek za kritje odhodkov, povezanih z mandatom PPEU, za obdobje od 2. aprila 2020 do 31. marca 2021 je 1 350 000 EUR.“

            Člen 2
            Ta sklep začne veljati na dan sprejetja.

            V Bruslju, 21. septembra 2020

                  Za Svet

                  Predsednik

               J. BORRELL FONTELLES

            (1)  Sklep Sveta (SZVP) 2020/489 z dne 2. aprila 2020 o imenovanju posebnega predstavnika Evropske unije za dialog med Beogradom in Prištino ter druga regionalna vprašanja Zahodnega Balkana (UL L 105, 3.4.2020, str. 3).


Odločba Komisije z dne 16/09/2020 o razglasitvi združljivosti koncentracije s skupnim trgom (Zadeva št. COMP/M.9895 - KKR / WAVES UK DIVESTCO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 14/09/2020 o razglasitvi združljivosti koncentracije s skupnim trgom (Zadeva št. COMP/M.9931 - STIRLING SQUARE CAPITAL PARTNERS / TA ASSOCIATES / DOCU NORDIC GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 01/09/2020 o razglasitvi združljivosti koncentracije s skupnim trgom (Zadeva št. COMP/M.9891 - HAYFIN CAPITAL MANAGEMENT / FRANS BONHOMME GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/09/2020 o razglasitvi združljivosti koncentracije s skupnim trgom (Zadeva št. COMP/M.9942 - PARTNERS GROUP / BRIDGEPOINT / ROVENSA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/09/2020 o razglasitvi združljivosti koncentracije s skupnim trgom (Zadeva št. COMP/M.9909 - ISTA INTERNATIONAL / AAREAL BANK / OBJEGO) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


Odločba Komisije z dne 18/09/2020 o razglasitvi združljivosti koncentracije s skupnim trgom (Zadeva št. COMP/M.9879 - APG / NPS / JMI / BRISA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta z dne 21. septembra 2020 o imenovanju članov in nadomestnih članov Svetovalnega odbora za prosto gibanje delavcev 2020/C 315 I/02

text:
                  23.9.2020

                  SL

                  Uradni list Evropske unije

                  CI 315/5

         SKLEP SVETA
         z dne 21. septembra 2020
         o imenovanju članov in nadomestnih članov Svetovalnega odbora za prosto gibanje delavcev
         (2020/C 315 I/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji (1) in zlasti členov 23 in 24 Uredbe,
         ob upoštevanju seznamov kandidatov, ki so jih Svetu poslale vlade držav članic,
         ob upoštevanju naslednjega:

                     (1)

                     Svet je s sklepi z dne 28. septembra 2018 (2), 15. oktobra 2018 (3), 19. novembra 2018 (4), 18. februarja 2019 (5) in 14. maja 2019 (6) imenoval člane in nadomestne člane Svetovalnega odbora za prosto gibanje delavcev (v nadaljnjem besedilu: Odbor) za obdobje od 25. septembra 2018 do 24. septembra 2020.

                     (2)

                     Člani izvršujejo svojo funkcijo, dokler niso zamenjani ali ponovno imenovani.

                     (3)

                     Člane in nadomestne člane Odbora bi bilo treba imenovati za obdobje dveh let –

               SPREJEL NASLEDNJI SKLEP:

            Člen 1
            Za člane in nadomestne člane Svetovalnega odbora za prosto gibanje delavcev se za obdobje od 25. septembra 2020  do 24. septembra 2022 imenujejo:

                        I.

                        PREDSTAVNIKI VLADE

                                    Država

                                    Člani

                                    Nadomestni člani

                                    Belgija

                                    Frédéric POUPINEL DE VALENCE
                                    Stéphane BALTAZAR LOPES

                                    Tom PARYS

                                    Bolgarija

                                    Hristo SIMEONOV
                                    Tatiana GUEORGUIEVA

                                    Atanas KOLCHAKOV

                                    Češka

                                    Anna DUMONT
                                    Petra SILOVSKÁ

                                    Andrea VESELÁ

                                    Danska

                                    Stig Hansen NØGAARD
                                    Rikke Mark SEERUP

                                    Louise SØRENSEN

                                    Nemčija

                                    Marie BIELKE
                                    Oliver MAOR

                                    Patricia STOLL

                                    Estonija

                                    Annika SEPP
                                    Kadi KANARBIK

                                    Thea TREIER

                                    Irska

                                    Dympna BOYLE

                                    Grčija

                                    Georgios NERANTZIS
                                    Maria-Eirini MOUNTAKI

                                    Panagiota STAMATIOU

                                    Španija

                                    Ainara DORREMOCHEA FERNÁNDEZ
                                    Manuel VELÁZQUEZ FERNÁNDEZ

                                    Sancho ÍÑIGUEZ HERNÁNDEZ

                                    Francija

                                    Olivia MONTEL

                                    Malika EL MESTIRI

                                    Hrvaška

                                    Marija KNEŽEVIĆ KAJARI
                                    Petar STRIŽAK

                                    Davorka BUŠKULIĆ LEMIĆ

                                    Italija

                                    Ciper

                                    Latvija

                                    Ilze ZVĪDRIŅA
                                    Svetlana DJAČKOVA

                                    Linda PAUGA

                                    Litva

                                    Rasa MALAIŠKIENĖ
                                    Daiva LIUGIIENĖ

                                    Agnė PECIUKEVIČIENĖ

                                    Luksemburg

                                    Jonathan PEREIRA NEVES
                                    Laurent PEUSCH

                                    Lynda JAMES

                                    Madžarska

                                    Malta

                                    Mario XUEREB
                                    Wayne BROWNRIGG

                                    Nizozemska

                                    Ghislaine WIDERA
                                    Lydia LOUSBERG

                                    Gaby BLOM-FABER

                                    Avstrija

                                    Heinz KUTROWATZ
                                    Martha ROJAS-PINEDA

                                    Christian LACINA

                                    Poljska

                                    Marcin WIATRÓW
                                    Magdalena SWEKLEJ

                                    Agnieszka ZDAK

                                    Portugalska

                                    Helena BENTES

                                    Romunija

                                    Auraș MARINESCU
                                    Carmen ȘTEFAN

                                    Bogdan-Tiberius PAȘCA

                                    Slovenija

                                    Nuša MAJHENC
                                    Tanja GAŠPERŠIČ

                                    Mojca GRUDNIK

                                    Slovaška

                                    Andrea VAŇOVIČOVÁ
                                    Martina JANÍKOVÁ

                                    Silvia GATCIOVÁ

                                    Finska

                                    Olli SORAINEN
                                    Elina JOHANSSON

                                    Jarmo TIUKKANEN

                                    Švedska

                                    Johanna INGSCHÖLD
                                    Jens ÖLANDER

                                    Ilja TYKESSON

                        II.

                        PREDSTAVNIKI SINDIKATOV

                                    Država

                                    Člani

                                    Nadomestni člani

                                    Belgija

                                    Joeri HENS
                                    Nathalie DIESBECQ

                                    Bolgarija

                                    Atanaska TODOROVA
                                    Aleksandar ZAGOROV

                                    Tzvetomila SABCHEVA

                                    Češka

                                    Vít SAMEK

                                    Jan ČERMÁK

                                    Danska

                                    Lotte Dickow SCHMIDT
                                    Mads BUSCK

                                    Käthe Munk RYOM

                                    Nemčija

                                    Livia HENTSCHEL
                                    Isabella SCHUPP

                                    Fritz HEIL

                                    Estonija

                                    Aija MAASIKAS

                                    Irska

                                    Gerry LIGHT
                                    Ethel BUCKLEY

                                    David JOYCE

                                    Grčija

                                    Efthymios KATSIKAS
                                    Athanasios VASILOPOULOS

                                    Themistoklis GRIGORIADIS

                                    Španija

                                    Ana VIÑAS
                                    José Antonio MORENO DÍAZ

                                    Ana María CORRAL JUAN

                                    Francija

                                    Maryline POULAIN
                                    Romain LASSERRE

                                    Christophe DAGUE

                                    Hrvaška

                                    Ana KRANJAC JULARIĆ
                                    Sunčica BRNARDIĆ

                                    David Jakov BABIĆ

                                    Italija

                                    Ciper

                                    Latvija

                                    Nataļja PREISA
                                    Kaspars RĀCENĀJS

                                    Linda ROMELE

                                    Litva

                                    Janina MATUIZIENĖ
                                    Ričardas GARUOLIS

                                    Eglė ŽUKAUSKAITĖ

                                    Luksemburg

                                    Carlos PEREIRA
                                    Christophe KNEBELER

                                    Vanessa CORREIA

                                    Madžarska

                                    Malta

                                    Chris ATTARD
                                    Kenny MUSCAT

                                    Nizozemska

                                    Imke van GARDINGEN
                                    L. van KELLE

                                    C.C.J. MULLER

                                    Avstrija

                                    Johannes PEYRL
                                    Michael TRINKO

                                    Sarah BRUCKNER

                                    Poljska

                                    Adam ROGALEWSKI
                                    Maciej ZAKROCKI

                                    Katarzyna BARTKIEWICZ

                                    Portugalska

                                    José Manuel DA LUZ CORDEIRO
                                    Fernando José MACHADO GOMES

                                    Carlos Manuel DOS ANJOS ALVES

                                    Romunija

                                    Corneliu CONSTANTINOAIA
                                    Liviu APOSTOIU

                                    Adrian MARIN

                                    Slovenija

                                    Marko TANASIĆ
                                    Gregor NOVAK

                                    Slovaška

                                    Andrej BUCH
                                    Mária SVOREŇOVÁ

                                    Jana BERINCOVÁ

                                    Finska

                                    Eve KYNTÄJÄ
                                    Miika SAHAMIES

                                    Taina VALLANDER

                                    Švedska

                                    Sofia RÅSMAR
                                    Tove NANDORF

                                    Helena LARSSON

                        III.

                        PREDSTAVNIKI ZDRUŽENJ DELODAJALCEV

                                    Država

                                    Člani

                                    Nadomestni člani

                                    Belgija

                                    Annick HELLEBUYCK
                                    Hilde THYS

                                    Sandra COENEGRACHTS

                                    Bolgarija

                                    Ivan ZAHARIEV
                                    Jasmina SARAIVANOVA

                                    Martin STOYANOV

                                    Češka

                                    Vladimíra DRBALOVÁ
                                    Luděk MAZUCH

                                    Jitka HLAVÁČKOVÁ

                                    Danska

                                    Helene TANDERUP
                                    Trine Birgitte HOUGAARD

                                    Jørgen BANG-PETERSEN

                                    Nemčija

                                    Carmen Eugenia BÂRSAN
                                    Nicolas KELLER

                                    Michael STIEFEL

                                    Estonija

                                    Mare HIIESALU
                                    Victoria METS

                                    Piia ZIMMERMANN

                                    Irska

                                    Kara McGANN
                                    Nichola HARKIN

                                    Meadhbh COSTELLO

                                    Grčija

                                    Španija

                                    Miriam PINTO LOMENA
                                    Patricia CIREZ MIQUELEIZ

                                    Luis MÉNDEZ LÓPEZ

                                    Francija

                                    Anne VAUCHEZ
                                    Joseph LECHNER

                                    Isabelle MAÎTRE

                                    Hrvaška

                                    Vedrana GADO
                                    Iva NAPPHOLZ

                                    Milica JOVANOVIĆ

                                    Italija

                                    Ciper

                                    Latvija

                                    Ilona KIUKUCĀNE
                                    Inese STEPIŅA

                                    Jānis PUMPIŅŠ

                                    Litva

                                    Evelina JASAITĖ
                                    Ieva MARCINKEVIČIŪTE

                                    Aušra KERZIENĖ

                                    Luksemburg

                                    Philippe HECK
                                    François ENGELS

                                    Cristelle BRETNACHER-CERVELLATI

                                    Madžarska

                                    Malta

                                    Joe FARRUGIA

                                    Nizozemska

                                    Rob SLAGMOLEN
                                    A.P.M.G. SCHOENMAECKERS

                                    S. FOK

                                    Avstrija

                                    Margit KREUZHUBER
                                    Julia KLEIN

                                    Claudia GOLSER

                                    Poljska

                                    Jakub BIŃKOWSKI
                                    Robert LISICKI

                                    Dawid SEIFERT

                                    Portugalska

                                    Cristina NAGY MORAIS
                                    Nuno BERNARDO

                                    Afonso Manuel ALVES E PINHO DE CARVALHO

                                    Romunija

                                    Cristina PASAT
                                    Lorena SANDU

                                    Amelia POPESCU

                                    Slovenija

                                    Urška SOJČ
                                    Danijel LAMPERGER

                                    Barbara KRIVIC

                                    Slovaška

                                    Branislav JANČUŠKA
                                    Mário LELOVSKÝ

                                    Zuzana KOHÚTOVÁ

                                    Finska

                                    Mikko RÄSÄNEN
                                    Mikko VIELTOJÄRVI

                                    Karoliina RASI

                                    Švedska

                                    Patrik KARLSSON
                                    Tor HATLEVOLL

                                    Robert CLOAREC

            Člen 2
            Svet bo člane, ki še niso bili predlagani, imenoval pozneje.

            Člen 3
            Ta sklep začne veljati na dan sprejetja.

            V Bruslju, 21. septembra 2020

                  Za Svet

                  Predsednica

               J. KLOECKNER

            (1)  UL L 141, 27.5.2011, str. 1.

            (2)  Sklep Sveta z dne 28. septembra 2018 o imenovanju članov in nadomestnih članov Svetovalnega odbora za prosto gibanje delavcev (UL C 366, 10.10.2018, str. 3).

            (3)  Sklep Sveta z dne 15. oktobra 2018 o imenovanju portugalskih članov in nadomestnih članov Svetovalnega odbora za prosto gibanje delavcev (UL C 376, 18.10.2018, str. 9).

            (4)  Sklep Sveta z dne 19. novembra 2018 o imenovanju italijanskih članov in nadomestnih članov Svetovalnega odbora za prosto gibanje delavcev (UL C 421, 21.11.2018, str. 7).

            (5)  Sklep Sveta z dne 18. februarja 2019 o imenovanju grških članov in nadomestnih članov Svetovalnega odbora za prosto gibanje delavcev (UL C 67, 20.2.2019, str. 2).

            (6)  Sklep Sveta z dne 14. maja 2019 o imenovanju madžarskih članov in nadomestnih članov Svetovalnega odbora za prosto gibanje delavcev (UL C 169, 17.5.2019, str. 2).


title: Sklep Sveta (EU) 2020/1324 z dne 21. septembra 2020 o stališču, ki se v imenu Evropske unije zastopa v Mednarodnem svetu za žito glede pristopa Združenega kraljestva h Konvenciji o trgovanju z žitom iz leta 1995

text:
                  25.9.2020

                  SL

                  Uradni list Evropske unije

                  L 311/6

         SKLEP SVETA (EU) 2020/1324
         z dne 21. septembra 2020
         o stališču, ki se v imenu Evropske unije zastopa v Mednarodnem svetu za žito glede pristopa Združenega kraljestva h Konvenciji o trgovanju z žitom iz leta 1995
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Konvencijo o trgovanju z žitom iz leta 1995 (v nadaljnjem besedilu: Konvencija) je Unija sklenila s Sklepom Sveta 96/88/ES (1) in je začela veljati 1. julija 1995. Konvencija je bila sklenjena za obdobje treh let.

                     (2)

                     Na podlagi člena 33 Konvencije lahko Mednarodni svet za žito podaljša Konvencijo za zaporedna obdobja, vsako podaljšanje pa ne sme biti daljše od dveh let. Od njene sklenitve se je Konvencija redno podaljševala za nadaljnja obdobja dveh let. Nazadnje je bila podaljšana s sklepom Mednarodnega sveta za žito 10. junija 2019 (2) in je veljavna do 30. junija 2021.

                     (3)

                     Na podlagi člena 27(2) Konvencije lahko h Konvenciji pristopijo vlade vseh držav pod pogoji, ki jih Mednarodni svet za žito določi za primerne.

                     (4)

                     Združeno kraljestvo je 9. aprila 2020 uradno zaprosilo za pristop h Konvenciji od 1. januarja 2021 dalje.

                     (5)

                     Združeno kraljestvo je pomembna proizvajalka žit, zlasti ječmena in pšenice. Če se odobri prošnja Združenega kraljestva za pristop h Konvenciji in posledično za sodelovanje v Mednarodnemu svetu za žito, bo Združeno kraljestvo članica uvoznica v skladu s členom 12 Konvencije. Ker je Unija članica izvoznica, pristop Združenega kraljestva ne bo vplival na število glasov, dodeljenih Uniji za glasovanje na podlagi člena 12 Konvencije. Vendar se bo zaradi pristopa Združenega kraljestva s proračunskim letom 2021/22 zmanjšalo število glasov, dodeljenih Uniji na podlagi člena 11 Konvencije, ki se določa finančni prispevek članic.

                     (6)

                     Primerno je, da se določi stališče, ki se v imenu Unije zastopa v Mednarodnem svetu za žito, in se odobri pristop Združenega kraljestva h Konvenciji pod pogojem, da pristop ne začne veljati in se Konvencija za Združeno kraljestvo začasno ne uporablja pred koncem prehodnega obdobja iz člena 126 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v Mednarodnem svetu za žito, je, da se odobri pristop Združenega kraljestva h Konvenciji o trgovanju z žitom iz leta 1995 pod pogojem, da pristop ne začne veljati in se Konvencija za Združeno kraljestvo začasno ne uporablja pred koncem prehodnega obdobja iz člena 126 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo.

            Člen 2
            Ta sklep začne veljati na dan sprejetja.

            V Bruslju, 21. septembra 2020

                  Za Svet

                  Predsednica

               J. KLOECKNER

            (1)  Sklep Sveta 96/88/ES z dne 19. decembra 1995 o odobritvi Konvencije o trgovanju z žitom in Konvencije o pomoči v hrani, ki sestavljata Mednarodni sporazum o žitu iz leta 1995, s strani Evropske skupnosti (UL L 21, 27.1.1996, str. 47).

            (2)  Sklep Sveta (EU) 2019/813 z dne 17. maja 2019 o stališču, ki se v imenu Evropske unije zastopa v Mednarodnem svetu za žito glede podaljšanja Konvencije o trgovanju z žitom iz leta 1995 (UL L 133, 21.5.2019, str. 19).

            (3)  UL L 29, 31.1.2020, str. 7.


title: Sklep Sveta (EU) 2020/1325 z dne 21. septembra 2020 o stališču, ki se v imenu Evropske unije zastopa v okviru Konvencije o prihodnjem večstranskem sodelovanju v ribištvu severovzhodnega Atlantika v zvezi s prošnjo za pristop k navedeni konvenciji, ki jo je predložilo Združeno kraljestvo, in o razveljavitvi Sklepa (EU) 2019/510

text:
                  25.9.2020

                  SL

                  Uradni list Evropske unije

                  L 311/8

         SKLEP SVETA (EU) 2020/1325
         z dne 21. septembra 2020
         o stališču, ki se v imenu Evropske unije zastopa v okviru Konvencije o prihodnjem večstranskem sodelovanju v ribištvu severovzhodnega Atlantika v zvezi s prošnjo za pristop k navedeni konvenciji, ki jo je predložilo Združeno kraljestvo, in o razveljavitvi Sklepa (EU) 2019/510
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Konvencija o prihodnjem večstranskem sodelovanju v ribištvu severovzhodnega Atlantika (1) (v nadaljnjem besedilu: Konvencija NEAFC) je bila odobrena s Sklepom Sveta 81/608/EGS (2) in je začela veljati 17. marca 1982.

                     (2)

                     Ker je Unija pogodbenica Konvencije NEAFC, se ta konvencija trenutno uporablja tudi za Združeno kraljestvo, člen 20(4) Konvencije NEAFC pa izključuje pristop držav članic k navedeni konvenciji.

                     (3)

                     Na podlagi člena 20(4) Konvencije NEAFC lahko h Konvenciji NEAFC pristopi katera koli država, če njeno prošnjo za pristop v 90 dneh po uradnem obvestilu depozitarja o njenem prejemu odobrijo tri četrtine vseh pogodbenic navedene konvencije.

                     (4)

                     Združeno kraljestvo je 8. januarja 2019 predložilo prošnjo za pristop h Konvenciji NEAFC kot pogodbenica. Depozitar je o tem isti dan obvestil Komisijo.

                     (5)

                     Svet je 25. marca 2019 sprejel Sklep (EU) 2019/510 (3). Navedeni sklep je podprl pristop Združenega kraljestva h Konvenciji NEAFC in je bil sprejet za primer, da bi Združeno kraljestvo izstopilo iz Unije brez sporazuma o izstopu. Zato je bila s Sklepom (EU) 2019/510 Komisija pooblaščena, da sporoči stališče Unije samo, če ne bi bil sklenjen sporazum o izstopu.

                     (6)

                     Prošnja Združenega kraljestva za pristop ni bila odobrena s potrebno večino pogodbenic Konvencije NEAFC, saj kvorum treh četrtin ni bil dosežen.

                     (7)

                     Na podlagi člena 129(4) Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (4) (v nadaljnjem besedilu: Sporazum o izstopu) lahko Združeno kraljestvo v prehodnem obdobju pogaja, podpiše in ratificira mednarodne sporazume, ki jih na področjih izključne pristojnosti Unije sklepa samostojno, pod pogojem, da ti sporazumi ne začnejo veljati ali se ne uporabljajo v prehodnem obdobju, razen če to dovoli Unija. Sklep Sveta (EU) 2020/135 (5) določa pogoje in postopek za dajanje takšnih dovoljenj.

                     (8)

                     Združeno kraljestvo je z dopisom z dne 3. aprila 2020 Komisijo obvestilo o nameri, da samostojno privoli, da bi ga v prehodnem obdobju zavezovala Konvencija NEAFC. Združeno kraljestvo je 6. julija 2020 predložilo novo prošnjo za pristop k navedeni konvenciji, in sicer z namero, da bi pristop začel učinkovati v prehodnem obdobju na način, ki je skladen s Sporazumom o izstopu.

                     (9)

                     Izvedbeni sklep Sveta (EU) 2020/1305 (6) Združenemu kraljestvu dovoljuje samostojno privoliti, da ga zavezuje Konvencija NEAFC, saj so izpolnjeni pogoji iz člena 3(1) Sklepa Sveta (EU) 2020/135.

                     (10)

                     Na podlagi členov 56, 63 in 116 Konvencije Združenih narodov o pomorskem mednarodnem pravu (7) (v nadaljnjem besedilu: UNCLOS) ima Združeno kraljestvo zakonite ribolovne interese na območju Konvencije NEAFC (odprto morje) kot obalna država, kolikor vode v izključni ekonomski coni Združenega kraljestva spadajo na območje Konvencije.

                     (11)

                     Za preprečevanje netrajnostnega ribolova je v interesu Unije, da Združeno kraljestvo pri upravljanju staležev v skupnem interesu sodeluje ob popolnem upoštevanju določb UNCLOS in Sporazuma Združenih narodov o izvajanju določb Konvencije Združenih narodov o pomorskem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib (8) (v nadaljnjem besedilu: UNFSA) in drugih mednarodnih sporazumov in pravil mednarodnega prava.

                     (12)

                     V skladu s členom 63(2) UNCLOS in členom 8 UNFSA morajo, kadar se isti stalež ali staleži sorodnih vrst znajdejo tako v izključni ekonomski coni kot na območju zunaj cone in ob njej, obalna država in države, ki lovijo takšne staleže na območju ob izključni ekonomski coni, sodelovati, da se dogovorijo o ukrepih, ki so potrebni za ohranitev navedenih staležev na območju ob izključni ekonomski coni. Tako sodelovanje se lahko vzpostavi v okviru regionalnih organizacij za upravljanje ribištva. Pristop Združenega kraljestva h Konvenciji NEAFC bo Združenemu kraljestvu omogočil sodelovanje pri potrebnih ukrepih za upravljanje ribištva, da bi se ribolovne dejavnosti izvajale na način, ki zagotavlja trajnostno izkoriščanje zadevnih staležev.

                     (13)

                     Pristop pred potekom prehodnega obdobja bi Združenemu kraljestvu omogočil, da bo v celoti izpolnjevalo obveznosti, ki izhajajo iz UNCLOS glede ukrepov za ohranjanje in upravljanje, ki bodo začele veljati, ko bo prehodno obdobje poteklo in se zanj ne bo več uporabljalo pravo Unije. Zato je v interesu Unije, da odobri prošnjo Združenega kraljestva za pristop h Konvenciji NEAFC pred iztekom obdobja za oddajo obvestila iz člena 20(4) Konvencije NEAFC.

                     (14)

                     Zaradi jasnosti in pravne varnosti bi bilo treba Sklep (EU) 2019/510 razveljaviti –

               SPREJEL NASLEDNJI SKLEP:

            Člen 1

               1.   Stališče, ki se v imenu Unije zastopa v okviru Konvencije o prihodnjem večstranskem sodelovanju v ribištvu severovzhodnega Atlantika (v nadaljnjem besedilu: Konvencija NEAFC), je, da se prošnja Združenega kraljestva za pristop h Konvenciji NEAFC odobri.

               2.   Komisija je pooblaščena, da depozitarja Konvencije NEAFC o stališču Unije obvesti pred iztekom obdobja za oddajo obvestila iz člena 20(4) Konvencije NEAFC.

            Člen 2
            Sklep (EU) 2019/510 se razveljavi.

            Člen 3
            Ta sklep začne veljati na dan sprejetja.

            V Bruslju, 21. septembra 2020

                  Za Svet

                  Predsednica

               J. KLOECKNER

            (1)  UL L 227, 12.8.1981, str. 22.

            (2)  Sklep Sveta 81/608/EGS z dne 13. julija 1981 o sklenitvi Konvencije o prihodnjem večstranskem sodelovanju ribištev severovzhodnega Atlantika (UL L 227, 12.8.1981, str. 21).

            (3)  Sklep Sveta (EU) 2019/510 z dne 25. marca 2019 o stališču, ki se v imenu Evropske unije zastopa v okviru Konvencije o prihodnjem večstranskem sodelovanju v ribištvu severovzhodnega Atlantika v zvezi s prošnjo za pristop k navedeni konvenciji, ki jo je predložilo Združeno kraljestvo (UL L 85, 27.3.2019, str. 22).

            (4)  UL L 29, 31.1.2020, str. 7.

            (5)  Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 29, 31.1.2020, str. 1).

            (6)  Izvedbeni sklep Sveta (EU) 2020/1305 z dne 18. septembra 2020 o dovoljenju Združenemu kraljestvu, da samostojno privoli, da ga zavezujejo nekateri mednarodni sporazumi, ki se uporabljajo v prehodnem obdobju, na področju skupne ribiške politike Unije (UL L 305, 21.9.2020, str. 27).

            (7)  UL L 179, 23.6.1998, str. 3.

            (8)  UL L 189, 3.7.1998, str. 16.


title: Sklep Evropske centralne banke (EU) 2020/1331 z dne 15. septembra 2020 o imenovanju vodij delovnih enot za sprejetje delegiranih sklepov o sposobnosti in primernosti ter razveljavitvi Sklepa (EU) 2017/936 (ECB/2020/39)

text:
                  25.9.2020

                  SL

                  Uradni list Evropske unije

                  L 312/34

         SKLEP EVROPSKE CENTRALNE BANKE (EU) 2020/1331
         z dne 15. septembra 2020
         o imenovanju vodij delovnih enot za sprejetje delegiranih sklepov o sposobnosti in primernosti ter razveljavitvi Sklepa (EU) 2017/936 (ECB/2020/39)
         IZVRŠILNI ODBOR EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 11.6 Statuta,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (1) ter zlasti členov 4 in 5 Sklepa,
         ob upoštevanju Sklepa Evropske centralne banke (EU) 2017/935 z dne 16. novembra 2016 o prenosu pooblastila za sprejetje odločitev o sposobnosti in primernosti ter o ocenjevanju izpolnjevanja zahtev glede sposobnosti in primernosti (ECB/2016/42) (2) ter zlasti člena 2 Sklepa,
         ob upoštevanju naslednjega:

                     (1)

                     Za obravnavo velikega števila odločitev, ki jih mora Evropska centralna banka (ECB) sprejeti pri opravljanju nadzorniških nalog, je bil vzpostavljen postopek za sprejetje nekaterih delegiranih sklepov.

                     (2)

                     Sklep o prenosu pooblastil začne učinkovati, ko Izvršilni odbor sprejme sklep o imenovanju vodje ali več vodij delovnih enot za sprejemanje odločitev na podlagi sklepa o prenosu pooblastil.

                     (3)

                     Izvršilni odbor mora pri imenovanju vodij delovnih enot upoštevati pomembnost sklepa o prenosu pooblastil in število naslovnikov, ki jim je treba poslati delegirane sklepe.

                     (4)

                     Sklep Evropske centralne banke (EU) 2017/936 (ECB/2017/16) (3) določa, kateri vodje delovnih enot sprejemajo delegirane sklepe na podlagi člena 2 Sklepa (EU) 2017/935 (ECB/2016/42).

                     (5)

                     Člen 10.1 Sklepa ECB/2004/2 (4) določa, da Izvršilni odbor odloči o številu, imenu in pristojnostih posameznih delovnih enot v ECB.

                     (6)

                     V bančnem nadzoru ECB se bodo 1. oktobra 2020 zgodile organizacijske spremembe, vključno z vzpostavitvijo dveh dodatnih poslovnih področij, prerazporeditvijo nalog in preimenovanjem poslovnih področij. Zato Sklep (EU) 2017/936 (ECB/2017/16) ne bo več odražal organizacijske strukture bančnega nadzora ECB.

                     (7)

                     O tem, na katere vodje delovnih enot bi bilo treba prenesti pooblastilo za sprejetje odločitev o sposobnosti in primernosti, je bilo opravljeno posvetovanje s predsednikom Nadzornega odbora.

                     (8)

                     Zato je treba Sklep (EU) 2017/936 (ECB/2017/16) razveljaviti –

               SPREJEL NASLEDNJI SKLEP:

            Člen 1
            Delegirani sklepi o sposobnosti in primernosti
            Delegirane sklepe na podlagi člena 2 Sklepa (EU) 2017/935 (ECB/2016/42) sprejmeta generalni direktor ali namestnik generalnega direktorja generalnega direktorata Upravljanje in operativni postopki v EMN – ali v primeru njune odsotnosti vodja oddelka Ocenjevanje sposobnosti in primernosti – ter eden od naslednjih vodij delovnih enot:

                        (a)

                        generalni direktor ali namestnik generalnega direktorja generalnega direktorata Sistemske in mednarodne banke, če nadzor zadevnega nadzorovanega subjekta ali skupine opravlja generalni direktorat Sistemske in mednarodne banke;

                        (b)

                        generalni direktor ali namestnik generalnega direktorja generalnega direktorata Univerzalne in diverzificirane institucije, če nadzor zadevnega nadzorovanega subjekta ali skupine opravlja generalni direktorat Univerzalne in diverzificirane institucije;

                        (c)

                        generalni direktor ali namestnik generalnega direktorja generalnega direktorata Specializirane institucije in manj pomembne institucije, če nadzor zadevnega nadzorovanega subjekta ali skupine opravlja generalni direktorat Specializirane institucije in manj pomembne institucije.

            Člen 2
            Razveljavitev in začetek veljavnosti

               1.   Sklep (EU) 2017/936 (ECB/2017/16) se razveljavi.

               2.   Ta sklep začne veljati 1. oktobra 2020.

            V Frankfurtu na Majni, 15. septembra 2020

                  Predsednica ECB

               Christine LAGARDE

            (1)  UL L 141, 1.6.2017, str. 14.

            (2)  UL L 141, 1.6.2017, str. 21.

            (3)  Sklep Evropske centralne banke (EU) 2017/936 z dne 23. maja 2017 o imenovanju vodij delovnih enot za sprejetje delegiranih sklepov o sposobnosti in primernosti (ECB/2017/16) (UL L 141, 1.6.2017, str. 26).

            (4)  Sklep ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).